
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

.453. Όργανα χοι* αποφασίζουν ή γνωμαδοτούν χ,α: ειδικές 
ραδμίαεις τε ύ-έματα έογων που εκτελαύνται από τον 

«ΟΡΓΑΝΙΣΜΟ ΣΧΟΛΙΚΩΝ ΚΤΙΡΙΩΝ (ΟΣΚ)». 1 

ΚΡΑΞΕΙΣ ΤΗΣ ΔΙΑΡΚΟΥΣ 1ΕΡΑΧ ΣΥΝΟΔΟΥ 

Λειτουργία, διοίκηση και διαχείριση του Ιερού Προσκυνη- 
ματικού Ναού ΑΓΙΑΣ ΘΕΟΔΩΡΑΣ! Βάστα Μεγα- 
λοπόλεως της Ιεράς Μητρσζόλεως Γόρτυνος και Με- 


γβλιβίΜλεοκς..2 

Λειτουργία, διοίκηση και διαχείριση του ε·ς Μ. Πανα¬ 
γίαν Χαλκιδικής «ΓΕΡΟΓ Π ΡΟΣΪΓΓΝΙΓΜΛΤΟΣ 
ΠΑίΝΑΓΙΙΑΣ» της I. Μητροζόλεως Ιεριστού. Αγ. 
Όρους και Αρϊαμερίου.· ... 3 


ΔΙΑΤΑΓΜΑΤΑ 

- (ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 453 

Όργανα που αποφασίζουν ή γνωμαδοτούν και ειδικές ρυθμί¬ 
σεις σε θέματα έργων που εκτελούνται από τον «ΟΡΓΑ¬ 
ΝΙΣΜΟ ΣΧΟΛΙΚΩΝ ΚΤΙΡΓΩΝ (ΟΣΚ)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 19 παράγρ. 3 και του άρθρου 
18 παράγρ. 3 του Ν. 1418/1984 «Δημόσια έργα και ρυθμίσεις 
συναφών θεμάτων» (ΦΕΚ Α 23/1984). 

2. Τις διατάξεις του άρθρου 1 παρ. 2 του Λ.Ν. 627/1968 
(ΦΕΚ Α'266). 

3. Την παράγραφο 5 του άρθρου 24 του Ν. 1558/1985 
«Κυβέρνηση και Κυβερνητικά Όργανα» (ΦΕΚ Α' 137). 

4. Την αριθ. 2389/13.2.1987 απόφαση του Πρωθυπουργού 
και του Υπουργού Οικονομικών «ΑνάΊλεση αρμοδιοτήτων στον 
Υφυπουργό Οικονομικών» (ΦΕΚ Β' 81). 

5. Την αριθ. Η/1022/16.2.1987 κοινή απόφαση του Πρω¬ 
θυπουργού και του Υπουργού Εθνικής Παιδείας και Θρησ¬ 
κευμάτων «Αρμοδιότητες Υφυπουργό»; ΥΠΕΗΘ» (ΦΕΚ 
Β' 84). 

6. Την αριθμ. 478/1987 γνωμοδότηση του Συμβουλίου 
της Επικρατείοις με πρόταση των Υπουργών Προεδρίας της 
Κυβέρνησης χαι Περιβάλλοντος· Χωροταξίας και Δημοσίων 


Έργων και των Υφυπουργών Οικονομικών και Εθνικής Παι¬ 
δείας και Θρησκευμάτων, αποφασίζουμε : 

Άρθρο 1. 

Αρμόδια Όργανα 

Αρμόδιοι για τη λήψη αποφάσεων, κατά τις διατάξεις του 
Ν. 1418/1984 «Λημόσια έργα και ρυθμίσεις συναφών θεμά¬ 
των» και των Προεδρικών Διαταγμάτων τα οποία εκδίδονται 
σε εκτέλεσή του για τα. έργα που εκτελούντα.ι από τον Οργα¬ 
νισμό Σχολικών Κτιρίων (ΟΣΚ) είναι ο Υπουργός Εθνικής 
Παιδείας και Θρησκευμάτων, το Διοικητικό Συμβούλιο, ο 
Διευθυντής - Συντονιστής ή τα εξουσιοδοτημένα όργανα 
σύμφωνα με τις οργανωτικές διατάξεις του ΟΣΚ όποις ειδι¬ 
κότερα ορίζεται στα επόμενα άρθρα. 

Άρθρο 2. 

Διευθύνουσα Υπηρεσία - Προΐσταμένη Αρχή 

α) «Διευθύνουσα Υπηρεσία» ή «Επιβλέπουσα Υπηρεσία» 
είναι η αρμόδια Διεύθυνση Κατασκευών του ΟΣΚ σύμφωνα 
με τις εκάστοτε ισχύουσες οργανωτικές διατάξεις. 

β) «Προΐσταμένη Αρχή» ή «Εποπτεύουσα Αρχή» είναι 
ο Διευθυντής - Συντονιστής του ΟΣΚ σύμφωνα με τις εκά¬ 
στοτε ισχύουσες οργανωτικές διατάξεις του ΟΣΚ. 

Άρθρο 3. 

Τεχνικό Συμβούλιο 

1. Το Τεχνικό Συμβούλιο του ΟΣΚ συγκροτείται ως 
εξής : 

α -γ) από τρεις τεχνικούς υπαλλήλους διπλωματούχους 
ΑΕΙ βαθμού Α' του ΟΣΚ ή άλλων ΝΠΛΛ υπαγομένων στο 
ΥΠΕΠΘ, που προτείνονται από το όργανο που διοικεί τον 
ΟΣΚ ή τα ΝΠΔΔ. Ο αριθμός των υπαλλήλων κάθε ΝΠΑΔ 
από τα παραπάνω ορίζεται από τον Υπουργό Εθνικής Παι¬ 
δείας και Θρησκευμάτων με την απόφαση της παρ. 2 του 
παρόντος άρθρου. 

δ) έναν τεχνικό υπάλληλο του Υπουργείου Εθνικής Παι¬ 
δείας και Θρησκευμάτων κατηγορίας II. Ε. βαθμού Α' ή Β' 
που ορίζεται με τον αναπληρωτή του από τον Υπουργό Εθνι¬ 
κής Παιδείας και Θρησκευμάτων. 

ε) ένα τεχνικό υπάλληλο της Γενικής Γραμματείας Δη- 
μοσίιον Έργων του Υπουργείου Περιβάλλοντος Χωροταξίας 
και Δημοσίων Έργων κατηγορίας ΠΕ βαθμού Λ' ή Β' που 
ορίζεται με τον αναπληρωτή του από τον Υπουργό Περι¬ 
βάλλοντος Χωροταξίας και Δημοσίων Έργων. 

στ)έναν εκπρόσωπο του Τεχνικού Επιμελητηρίου Ελλά¬ 
δος (ΤΕΕ)πσύ ορίζεται με τον αναπληρωτή του από το ΤΕΕ. 

ζ) ένα δικηγόρο που —οοτείνεται με τον αναπληρωτή του 
από το Διοικητικό Συμβούλιο του ΟΣΚ. 

2. Με απόφαση του Υπουργού Εθνικής Παιδείας και 
Θρησκευμάτων ορίζονται τα μέλη του Τεχνικού Συμβουλίου. 
Με την ίδια απόφαση ορίζεται και ο Πρόεδρος με τον ανα¬ 
πληρωτή του από τους υπαλλήλους της περίπτωσης α-γ 
της προηγούμενης παραγράφου 1. 

3. Καθήκοντα Γραμματέα εκτελεί υπάλληλος του ΟΣΚ που 
προτείνεται με τον αναπληρωτή του από το Διοικητικό Συμ¬ 
βούλιο του ΟΣΚ και ορίζεται με την παραπάνω απόφαση 
του Υπουργού Παιδείας. 

4. Τα θέματα εισηγείται στο Συμβούλιο ο αρμόδιος τεχνι¬ 
κός, ανάλογα με το συζητούμενο θέμα, τμηματάρχης ή τε¬ 
χνικός υπάλληλος του ΟΣΚ ο οποίος συμμετέχει χωρίς ψήφο. 

5. Το Τεχνικό Συμβούλιο είναι σε απαρτία όταν είναι 
παρόντες ο Πρόεδρος ή ο αναπληρωτής του και τρία από τα 
μέλη του. 

6. Οι αποφάσεις και γνωμοδοτήσεις λαμβάνονται με 
απόλυτη πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 

7. Η θητεία των μελών του Συμβουλίου ορίζεται διετής. 

8. Το Τεχνικό Συμβούλιο παρέχει τη γνώμη του για τα 
θέματα που ορίζει ο ν. 1418/1984 και τα εκτελεστικά αυτού 
διατάγματα, καθώς επίσης και για κάθε θέμα που παραπέ¬ 
μπει σ’ αυτό το όργανο που είναι αρμόδιο να αποφασίζει 
σε κάθε συγκεκριμένη περίπτωση. 

Άρθρο 4. 

Παρεκκλίσεις-Πρότυπα συμβατικά τεύχη 

1. Όπου επιτρέπονται παρεκκλίσεις από τις κείμενες δια¬ 
τάξεις για την μελέτη και κατασκευή έργων του ΟΣΚ, εγκρί- 
νονται από το Διοικητικό Συμβούλιο μετά από γνώμη του 
Τεχνικού Συμβουλίου. 

2. Πρότυπα συμβατικά τεύχη που δεν καλύπτονται από 
αντίστοιχα της Γενικής Γραμματείας Δημοσίων Έργων του 
Υπουργείου Περιβάλλοντος, Χωροταξίας και Δημοσίων Έρ¬ 
γων εγκλίνονται με κοινή απόφαση των Υπουργών Περιβάλ¬ 
λοντος, Χωροταξίας και Δημοσίων Έργων και Εθνικής Παι¬ 
δείας και Θρησκευμάτων μετά από γνώμη του Τεχνικού 
Συμβουλίου και πρόταση του Διευθυντή - Συντονιστή του 
ΟΣΚ. 

Άρθρο 5. 

Αιτήσεις θεραπείας 

1. Στις αιτήσεις θεραπείας του αναδόχου που ασκούνται 
σύμφωνα με τις διατάξεις του άρθρου 12 του Ν. 1418/1984 
αποφασίζει ο Υπουργός Εθνικής Παιδείας και Θρησκευμά¬ 
των μετά από γνώμη του Τεχνικού Συμβουλίου του ΟΣΚ. 

2. Οι αιτήσεις θεραπείας απευθύνονται στον Υπουργό Εθνι¬ 
κής Παιδείας και Θρησκευμάτιυν χωρίς να απαιτείται κοινο- 
ποιήση στον Υπουργό Περιβάλλοντος ,Χωροταξίας και Δημο¬ 
σίων Έργων. Οι αιτήσεις αυτές κοινοποιούνται από τον 
ανάδοχο και στην υπηρεσία που έχει εκδόσει την προσβαλ- 
λομένη πράξη. Αν η αίτηση υποβάλλεται για παράλειψη 
έκδοσης, της πράξης η κοινοποίηση γίνεται προς τη Διευθύ- 
νουσα Γπηρεσία. 

Άρθρο 0. 

Τελικές διατάξεις 

1. Στα έργα του ΟΣΚ των οποίων οι συμβάσεις διέπονται 
απο προγενέστερες διατάξεις του Ν. 1418/1984 αποφασίζουν 
η γνωμοδοτούν σύμφωνα με τις προγενέστερες αυτές διατά- 
ςεις, τα όργανα που προσδιορίζονται από το παρόν διάταγμα. 

2. Γα θέματα που δεν ρυθμίζονται ειδικά με τις διατάξεις 
του παρόντος, διέπονται αφενός από το Ν. 1418/1984 και 
αφετέρου απο τα Προεδρικά Διατάγματα και τις κανονιστι¬ 
κές αποφάσεις που εκδιδονται κατ’ εξουσιοδότησή του. 

Άρθρο 7. 

Έναρξη ισχύος 

,Η ισχύς του διατάγματος αυτού αρχίζει από τη δημοσίευ¬ 
ση του στην Εφημερίδα της Κυβερνήσεως. 


Στον Υπουργό Περιβάλλοντος, Χωροταξίας και Δημοσίων 
Έργων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 25 Νοεμβρίου 1987 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

01 ΥΠΟΥΡΓΟΙ 

ΑΠΟΧΤΝΛΟΧ ΚΑΚΑΑΜΑΝΗΣ ΣΠΥΡΟΣ ΚΑΛΟΥΔΗΣ 

ΠΕΡΙΒΑΛΛΟΝΤΟΣ. ΧΟΡΟΤΛΗΙΛΣ 

ΓΙΑΝΝΗΣ ΚΟΝΣΤΑΝΤΙΝΙΔΗΣ ΕΥΑΓΓΕΛΟΣ ΚΟΥΛΟΥΜΠΗΣ 


ΠΡΑΞΕΙΣ ΤΗΣ ΔΙΑΡΚΟΥΣ ΙΕΡΑΣ ΣΥΝΟΔΟΥ 

- ( 2 ) 

ΚΑΝΟΝΙΣΜΟΣ ΥΠ’ ΑΡΙΘ. ,36/1986 

Λειτουργία, διιοίκψη και διαχείριση του Ιερού Προσκύνημα- 

τικού Ναού ΑΠΑΣ ΘΕΟΔΩΡΑΣ Βάττα Μεγαλοπόλεως 

τιης Ιεράς Μητροπόλεως Γόρίτυνος και Μεγαλοπόλιως. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις του άρθρου 59 του Ν. 590/1977. 

2. Την υπ’ αριθ. 565/9.9.1986 πρότασιν του Σεβασμιω- 
τάτου Μητροπολίτου Γόρτυνος και Μεγαλοπόλεως Θεο¬ 
φίλου. 

3. Την από 9.10.1986 απόφασιν της Δ. Ιεράς Συνόδου 
ψηφίζει: 

Τον υπ’ αριθ. 36/1986 κανονισμόν «περί λειτουργίας, 
διοικήσεως και διαχειρίσεως του Ιερού Προσκυνηματικού 
Ναού ΑΓΙΑΣ ΘΕΟΔΩΡΑΣ Βάστα Μεγαλοπόλεως της 
Ιεράς Μητροπόλεως Γόρτυνος και Μεγαλοπόλεως, έχοντα 
ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 36/1986 

«Περί λειρουργίας, διοικήσεως και διαχειρίσεως του Ιε¬ 
ρού Προσκυνηματικού Ναού Αγίας Θεοδώρας Βάστα Μεγα¬ 
λοπόλεως» της Ιεράς Μητροπόλεως Γόρτυνος και Μεγα¬ 
λοπόλεως. 

Άρθρον Ιον. 

Ο Ιερός Προσκϋνηματικός Ναός Αγίάς Θεοδώρας Βά¬ 
στα Μεγαλοπόλεως που ανεκήρύχθη προσκϋνηματικός με 
την υπ’ αριθ. 194/14.7.1986 Πράξη του Μητροπολιτικού 
Συμβουλίου, αποτελεί Νομικό Πρόσωπο Ιδιωτικού Δικαίου 
και έχει ιδίαν κυκλικήν σφραγίδα, που στο μέσον φέρει 
εικόνα της Αγίας Θεοδώρας και κυκλικά τα λόγια «Προ- 
σκυνηματικός Ιερός Ναός Αγίας Θεοδώρας Βάστα Μεγα¬ 
λοπόλεως». 

Άρθρον 2ον 

Η διοίκηση και διαχείρηση του ως άνω Προσκυνήματος 
γίνεται από πενταμελή Διοικητική Διαχειριστική Επιτροπή 
την οποίαν αποτελούν ο Μητροπολίτης Γόρτυνος και Με¬ 
γαλοπόλεως, ως Πρόεδρος, αναπληρούμενος από τον Νό¬ 
μιμο αναπληρωτή του και τέσσερα μέλη που διορίζονται 
με πράξη, του Μητροπολίτου για μια τριετία με δυνατότητα 
ανανεώσεως της θητείας των. Τα μέλη δύνανται να είναι 
Κληρικοί ή Λαϊκοί. Η λειτουργία της ΔΔΕ διέπεται από 
τις διατάξεις που ισχύουν για τα Εκκλησιαστικά Συμβού¬ 
λια των Ενοριακών Ναών και οι αποφάσεις υπόκεινται απα¬ 
ραίτητος στην έγκριση του Μητροπολιτικού Συμβουλίου. 
Ενώπιον Δικαστηρίων η ΔΔΕ εκπροσωπείται από εξουσιο- " 
δοτούμενο μέλος της για τον σκοπό αυτό και δίδει τον τυ¬ 
χόν απαιτούμενον όρκον.. 

Άρθρον 3ον. >ΕΓ - ' 

Η Δ.Δ.Ε. έχει τις εξής αρμοδιότητες: α) Μεριμνά -γι*. 
την διοίκηση και διαχείριση, των εσόδων και περιουσιακών 

στοιχείων του Προσκυνήματος, β) καταρτίζει τον Προϋ¬ 
πολογισμό και τον Απολογισμό του Ναού που υπόκειται 
σε έγκριση του Μητροπολιτικού Συμβουλίου, γ) γνωμοδοτεί 
για την αποδοχή ή αποποίηση τυχόν δωρεών που ενεργούνται 

από τον Μητροπολίτη μετά απόφαση του Μητροπολιτικού 
Συμβουλίου, δ) τηρεί τα απαραίτητα βιβλία: Πρωτοκόλλου. 
Πράξεων, Ταμείου, Αφιερωμάτων και Κτηματολογίου. 

ΆρΟρον 4ον 

Η είσπραξη των πόρων του Ναού ενεργείται με διπλό¬ 
τυπα εγκεκριμένα από την I. Μητρόπολη και οι πληρωμές 
με ειδικά εντάλματα στα οποία επισυνάπτονται τα δικαιολο- 
γητικά εξόδων. Η διαχείριση γίνεται σύμφωνα με τις δια¬ 
τάξεις που ισχύουν για τους Ενοριακούς I. Ναούς. 

Άρθρον 5ον 

Πόροι του προσκυνήμοτος είναι: α) Οι εισπράξεις από 
κερί, δίσκο, ιεροτελεστίες και τυχόν εκποίηση αφιερωμά¬ 
των. β) Οι δωρεές, κληρονομιές και κάθε είδους προσφορές 
και αφιερώσεις των πιστών, γ) Οι πρόσοδοι της Κινητής 
και Ακίνητης περιουσίας του I. Ναού, δ) Κάθε άλλη πρό¬ 
σοδος από Νόμιμη και χρηστή πηγή. 

Άρθρον δον 

Ία έσοδα του Ιερού Προσκυνηματικού Ναού διατίθεν ται: 
α) Για την συντήρηση και τον εξωραϊσμό του I. Ναού και 
του γύρω χώρου και για την ανέγερση Νέου Ναού, β) Για 
τις δαπάνες λειρτουγίας του Ναού την αμοιβή υπάλ¬ 
ληλων, οριζομένων υπό της Επιτροπής εργασιών κλπ.,υπο- 
κειμένων στην έγκριση του Μητροπολιτικού Συμβουλίου, γ) 
Για την καταβολή 10% στο Μητνοπολιτικό Γραφείο για 
φιλανθρωπικούς σκοπούς και την καταβολή στην Ενορία 
του Βάστα 5% για το Ταμείο του Ιερού Ναού και 5% για 
βοηθήματα σε πτωχούς της Ενορίας Βάστα Μεγαλοπόλεως, 

ΆρΟρον 7ον 

Για τις τυχόν εκποιήσεις κινητών ή ακινήτων, τις 
ενοικιάσεις και εν γένει για την άσκηση ενδίκων μέσων 
εφαρμόζονται οι διατάξεις του Κανονισμού 8/1979. 

Άρθρον δον 

Ζητήματα που δεν προβλέπονται από τον παρόντα Κανο¬ 
νισμόν, αντιμετωπίζονται με βάση τις ισχύουσες διατά¬ 
ξεις των γενικών Εκκλησιαστικών Κανονισμών. Ο παρών 
•Κανονισμός τροποποιείται με απόφαιη της Διοικητικής δια¬ 
χειριστικής Επιτροπής που εγκρίνεταπό το Μητροπολιτικό 
•Συμβούλιο και την Ιερά Σύνοδο. 

Άρθρον 9ον 

Η ισχύς του παρόντος Κανονισμού αρχίζει από την δη¬ 
μοσίευσή του στην Εφημεοίδα της Κυβερνήσεως και στο 

περιοδικό «ΕΚΚΛΗΣΙΑ» 

Εν Αθήναις τη 24η Οκτωβρίου 1986 

Δια την Ιεράν Σύνοδον της Ιεραρχίας 
της Εκκλησίας της Ελλάδος 
Ο Πρόεδρος 

ΐ Ο Αθηνών ΣΕΡΑΦΕΙΜ 
Ο Αοχιγραμματεύς 

Αρχιμ. ΙΑΚΩΒΟΣ ΠΑΠΑΘΑΝΑΣΙΟΥ - ΓΚΙΝΗΣ 


(3) 

ΚΑΝΟΝΙΣΜΟΣ ΤΠ’ ΑΡΙΘ. 37/1986 

Λειτουργία, διοίκηση και διαχείρισης του εις Μ. Πα¬ 
ναγίαν Χαλκιδικής «ΙΕΡΟΥ ΠΡΟΣΚΥΝΗΜΑΤΟΣ 
ΠΑΝΑΓΙΑΣ» της I. Μητροπόλεως Ιερισσού, Αγ. Όρους 
και Αρδαμερίου». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει : 

I*. Χας_διατάξεις του άρθρου.59 του Ν. 590/1977. 

2. Την υπ’ αριθμ. 940/31.7.1986 πρότασιν του Σεβασ- 
μιωτάτου Μητροπολίτου Ιερισσού, Αγ. Όρους και Αρδαμε¬ 
ρίου Νικοδήμου. 

3. Την από 26.8.1986 απόφασιν της Δ. Ιεράς Συνόδου, 
ψηφίζει τον υπ’αριθμ. 37/1986 ΚΑΝΟΝΙΣΜΟΝ «περί λει¬ 
τουργίας, διοικήσεως και διαχειρίσεως του εις Μ. Παναγίαν 

Χαλκιδικής «ΙΕΡΟΥ ΠΡΟΣΚΥΝΗΜΑΤΟΣ ΠΑΝΑΓΙΑΣ» 
της.Ιερας Μητροπολεο^ς Ιερισσού, Αγ. Όρους και Αρδαμερίου 
έχοντα ούτω : 

ΚΑΝΟΝΙΣΜΟΣ ΥΠ’ ΑΡΙΘ. 37/1986. 

Περί λειτουργίας, διοικήσεως και διαχειρίσεως του εις Μ. 
Παναγίαν Χαλκιδικής «Ιερού Προσκυνήματος Παναγίας» 
της Ιεράς Μητροπόλεως Ιερισσού Αγίου Όρους και Αρδα¬ 
μερίου». 

Άρθρον Ιον 

Το εις την περιφέρειαν της Κοινότητος Μεγάλης Παναγίας 
Χαλκιδικής, της Ιεράς Μητροπόλεως Ιερισσού Αγίου Όρους 
και Αρδαμερίου, «Ιερόν Προσκύνημα Παναγίας», αποτελεί 
Ιερόν Προσκύνημα και ίδιον Νομικόν ΓΙρόσωπον, κατά την 
έννοιαν της Διατάξεως του άρθρου 1 παρ. 4 του Νόμου 590/ 
1977 «Περί του Καταστατικού Χάρτου της Εκκλησίας της 
Ελλάδος», υπαγόμενον εις την Ιεράν Μητρόπολιν Ιερισσού 
Αγίου Όρους και Αρδαμερίου. 

Άρθρον 2ον 

Το Ιερόν Προσκύνημα τελεί υπό την άμεσον εποπτείαν 
και τον έλεγχον της Ιεράς Μητροπόλεως Ιερισσού, Αγ. Όρους 
και Αρδαμερίου και διοικείται υπό πενταμελούς Διοικητικής 
Επιτροπής, συγκροτουμένης υπό του εκάστοτε Μητροπολί¬ 
του Ιερισσού, Αγ.Όρους και Αρδαμερίου, ως Προέδρου (Άρ¬ 
θρον 59 παρ. 2 του Ν. 590/1977), ή του νομίμου αυτού ανα- 
πληρωτού, εκ δύο κληρικών της Ιεράς Μητροπόλεως και δύο 
λαϊκών εκ της Ενορίας Μ. Παναγίας, μετά των αναπληρω¬ 
τών των. Τα μέλη διορίζονται και παύονται δια Πράξειος του 
Μητροπολίτου, διά θητείαν τριών ετών, η οποία δύναται να 
ανανεωθή. 

Άρθρον 3ον 

Η Διοικητική Επιτροπή, κατά την πρώτην αυτής συνεδρίαν, 
συγκροτείται εις σώμα και εκλέγει μεταξύ των μελών της τον 
Γραμματέα και τον Ταμίαν αυτής, συνέρχεται δε εις συνεδρίαν 
συγκαλουμένη υπό του Σεβ. Προέδρου, κατά την κρίσιν αυτού 
και κατά τας εκάστοτε ανάγκας του Ιερού Προσκυνήματος. 
Το αξίωμα των μελοόν της Διοικητικής Επιτροπής είναι 
τιμητικόν και άμισθον. 

Η Διοικητική Επιτροπή ευρίσκεται εν απαρτία, παριστα- 
μένων απαραιτήτως του Σεβ. Προέδρου ή του νομίμου ανα- 
πληρωτού του και τριών τουλάχιστον εκ των μελών αυτής. 
Αι αποφάσεις λαμβάνονται κατά πλειοψηφίαν των παρόντων, 
νικώσης, εν ισοψηφία, της ψήφου του Προέδρου. Εις την 
έγκρισιν του Μητροπολιτικού Συμβουλίου της Ιεράς Μητρο¬ 
πόλεως υπόκεινται αποφάσεις της Διοικητικής Επιτροπής επί 
σοβαρών ζητημάτων. 

Άρθρον 4ον 

Το Νομικόν ΙΙρόσωπον του Ιερού Προσκυνήματος εκ¬ 
προσωπείται ενώπιον πάσης Διοικητικής και Δικαστικής 
Αρχής υπό του Προέδρου αυτού, ή του νομίμου αναπληρωτού 
του, ή υπό μέλους της Διοικητικής Επιτροπής, οριζομένου 
προς τούτο δια Πράξεοις του Σεβ. Προέδρου. 

Άρθρον 5ον 

Πόροι του Ιερού Προσκυνήματος είναι : 
α) Αι εισπράξεις εκ κηρού, δίσκων, κυτίων, ιεροτελεστιών 
και εξ εκποιήσεως ελαίου εισφορών και αφιερωμάτων. 

β) Αι υπέρ του Ιερού Προσκυνήματος δοιρεαί, προσφοραί, 
κληρονομίαι, κληροδοσίαι και λοιπαί πάσης φύσεως αφιερώ¬ 
σεις και εισφοραί των πιστών. 

γ) Τα εισοδήματα εκ της κινητής και ακινήτου περιουσίας 
του Ιερού Προσκυνήματος. 

δ) Αι τυχόν επιχορηγήσεις εξ οιουδήποτε φορέως. 

Κ4ΜΜΕΡΙΣ ΤΗΣ Κ.ΥΡ8ΡΝΜΗΕΩΣ (ΤΕΥΧΟΣ ΠΡβΤΟ)- 


Άρθρον 6ον 

Τα έσοδα, του Ιερού Προσκυνήματος διατίθενται : 

α) Δια την εύρυθμον λειτουργίαν και συντήρησιν του Ιερού 
Ναού και του όλου συγκροτήματος αυτού, τον εξωραϊσμόν, 
την συντήρησιν και επέκτασιν των χτισμάτων και την ανοι¬ 
κοδόμησή νέων κατά τάς ανάγκας αυτού, τον εξωραϊσμόν 
και την αξιοποίησιν του όλου χώρου αυτού, εις τρόπον ώστε 
να καταστή τούτο ως το Πνευματικόν Κέντρον της Ιεράς 
Μητροπόλεως. 

β) Δια την μισθοδοσίαν του προσωπικού αυτού, ιεροψάλ¬ 
του, νεωκόρου, φύλακος κηπουρού κ.λπ. 

γ) Δια την ενίσχυσιν του ιεραποστολικού, φιλανθρωπι¬ 
κού και κοινωνικού έργου της Ιεράς Μητροπόλεως, την οικο¬ 
νομικήν ενίσχυσιν και λειτουργίαιν των Κοινωνικών Ιδρυμά¬ 
των, του Πνευματικού Κέντρου, των Εκκλησιαστικών κατα¬ 
σκηνώσεων, του Οικοτροφείου Ιεροσπουδαστών, της Στέγης 
Γερόντων. 

'Λρθρον 7 ον 

Θέσεις Προσωπικού του Ιερού Προσκυνήματος είναι : 

Μία θέσις Εφημερίου και μία θέσις Διακόνου, διοριζόμε¬ 
νων κατά την διαδικασίαν του Νόμου. Κατά την κρίσιν του 
Προέδρου και τας ανάγκας του Ιερού Προσκυνήματος δυνα- 
ται, δια Πράξεως του Σεβ. Μητροπολίτου, να απασπασθή 
και δεύτερος Εφημέριος εκ των της Ιεράς Μητροπόλεως. Εκ 
μιάς θέσεως ιεροψάλτου, νεωκόρου, φύλακος, κηπουρού και 
καθαρίστριας. Λι ανωτέρω θέσεις λαϊκού προσωπικού καλύ¬ 
πτονται δια Πράξεως του Σεβ. Προέδρου πρσσωρινώς και 
αναλόγως προς τας ανάγκας και την οικονομικήν δυνατότητα 
του Ιερού Προσκυνήματος. 

'Λρθρον 8ον 

Ζητήματα τα οποία δεν προβλέπονται εις τον παρόντα 
Κανονισμόν ρυθμίζονται δια Πράξεων του Σεβ. Προέδρου 
της Διοικητικής Επιτροπής. 


Άρθρον 9ον 

4) παρών Κανονισμός τροποποιείται δια Πράξεως του Σεβ. 
Προέδρου μετά γνώμην της Διοικητικής Επιτροπής. Η Πρά- 
ξις του Σεβ. Προέδρου εγκρίνεται υπό.του Μητρόπολιτικού 
Συμβουλίου της Ιεράς Μητροπόλεως και της Ιεράς Συνόδου. 

Άρθρον Ιθον 

Πάσαι αι μέχρι σήμερον γενόμεναι διοικητικαί και δια¬ 
χειριστικά» πράξεις του Ιερού Προσκυνήματος κυρούνται. 

Άρθρον 11 ον 

Από της δημοσιεύσεως του παρόντος καταργείται πάσα 
προηγουμένη Κανονιστική Διάταξις περί του Ιερού Προσκυ¬ 
νήματος. . . 

Άρθρον 12σν 

Η ισχύς του παρόντος Κανονισμού άρχεται από της δημο¬ 
σιεύσεως εις την Εφημερίδα της Κυβερνήσεως και εις τ® επί¬ 
σημον Δελτίον «ΕΚΚΛΗΣΙΑ» της Εκκλησίας της Ελλάδος. 

Εν Αθήναις τη 24η Οκτωβρίου 1986 

Δια την Ιεράν Σύνοδον 
της Ιεραρχίας της Εκκλησίας της Ελλάδος 

Ο Πράϋρος 

ψ Ο Αθηνών ΣΕΡΑΦΕΙΜ 

Ο Αρχιγραμματεύς 

Αρχιμ. ΙΑΚΩΒΟΣ ΠΛΠΑΘΑΝΑΣΙΟΥ-ΓΚΙΝΗΣ 



